उजवाड ब्युरो, बेळगांवः कोविड 19 महामारी दरम्यान कोविड वासींनाचो प्रचार करपी हुंचेनहट्टी हांगाचे समाज वावराडी आनंद लोबो हांच्या मोलादीक वावराखातीर कर्नाटक सरकारान तांकां प्रशस्ती प्रमाणपत्र दिवन भोवमान केला. कर्नाटक मुख्यमंत्र्याचे वतीन श्रीमती उमा महादेवन (ग्रामीण विकास आणि पंचायत राज विभागाच्यो अतिरिक्त मुख्य सचिव) हांणी हे प्रमाणपत्र दिला.
आनंद लोबो हांणी आपल्या सेवक ह्या एनजीओ वरवी हजारांनी गरिबांक रेशन किटचे आनी जीवनोपयोगी साहित्याचे वितरण करून सेवा केल्या. तांच्या ह्या भोवमानाखातीर तांचे सगळीकडेन अभिनंदन जायत आसा.
